Source: https://www.deltabit.fi/blogi/page/2/
Timestamp: 2018-12-11 22:24:18+00:00
Document Index: 9705315

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Blogi - Deltabit - Sivu 2
Työajan seuraaminen on lakisääteinen velvollisuus. Vähimmillään siinä tarvitsee seurata ainoastaan, että työntekijät eivät tee liikaa töitä. Ja yrityksen kannalta kannattaa toki seurata, että tunteja tehdään sovittu määrä.
Toisaalta, työajanseuranta voi helpottaa ja tehostaa toimintaa todella paljon, jos se tehdään oikein.
Siksi työajanseurantajärjestelmän hankintaa tehdessä pitää ottaa huomioon paljon asioita, kuten nämä:
Mitä haluan järjestelmän tekevän?
Kuinka kätevästi työajan tallennus toimii, onko siitä paljon vaivaa työntekijöille?
Saanko järjestelmästä haluamani tiedot? Kuinka helppoa se on?
Mitä tietoja ylipäätänsä voisin tarvita?
Kokonaisuuden hallinta voi tuntua kovalta urakalta. Hankinta tehdään pitkäksi ajaksi, joka tarkoittaa, että se tehdään harvoin. Siksi yrityksen sisältä harvemmin löytyy rutinoitunutta asiantuntijaa.
Työajanseuranta­järjestelmän hankintaopas apunasi
Jotta työajanseurannan hankinta olisi helpompaa, laitoimme kaiken osaamisemme yhteen pakettiin. Siitä tuli työajanseurantajärjestelmän hankintaopas.
Työajanseurantajärjestelmänhankintaopas
Jos työajanseurannan käytön haluaa tehdä mahdollisimman helpoksi, siitä löytyy loputtomasti yksityiskohtia hiottavaksi. Aika monet niistä saimme mahdutettua oppaaseemme.
Teimme paljon töitä sen eteen, että hurja tiedon määrä ei puuduttaisi liikaa. Tavoitteena oli sellainen opas, joka olisi mahdollisimman ymmärrettävä ja toivottavasti jopa kiinnostava. Kunnon sisältöä, eikä markkinointijorinoita.
Mitä oppaaseen oikein kuuluu? Sisällysluettelo kertoo se varmaankin parhaiten.
1. Tarvitsenko työajanseurantajärjestelmää?
Esimerkkejä, mihin työajanseurantajärjestelmää voi käyttää.
Lakipykälät työajanseurannasta. Onko se oikeasti pakollista? (On.)
2. Mitä vaihtoehtoja työajanseurannan toteuttamiseen on?
Yksityiskohdat kahdesta tavallisimmasta tavasta tehdä leimauksia: työaikapääte tai leimaukset nettiselaimella.
Niiden hyödyt ja yleisimmät käyttökohteet.
3. Mihin työajanseurantaa voi käyttää?
Kuinka työajanseuranta voi auttaa eri käyttäjäryhmiä. Esimerkiksi palkanlaskennan automatisointi, projektiseuranta ja liitynnät ulkoisiin järjestelmiin.
Esimerkkejä erilaisista raporteista, joita työajanseurantajärjestelmästä voi saada.
4. Mitä osia työajanseuranta­järjestelmän tarjouksesta löytyy?
Tyypillisimmät tarjouksen osat: laitteet, ohjelmistot ja erityyppiset työveloitukset.
Eri laskutusmalleja, joihin saatat törmätä.
5. Kannattaako työajanseuranta­järjestelmän hankinta taloudellisesti?
Säästöjä, joita työajanseurannalla voi tuoda. Myös esimerkkilaskelma.
Muita hyötyjä, joita työajanseurannasta saa.
6. Kuinka työajanseuranta­järjestelmä otetaan käyttöön?
Työajanseurannan automatisoinnin vaiheet.
Henkilöryhmien määrittely, työvuoron automaattinen valinta, työajanlaskenta palkkalajeittain.
7. Tärkeimpien henkilöiden koulutus
Pääkäyttäjän koulutuksen tavoitteet, työntekijöiden tehtävät.
8. Työajanseuranta­järjestelmän käyttö
Työajanseuranta jatkuvassa käytössä, esimerkit käyttäjätyypeittäin.
Käytössä olevan järjestelmän parannus ja räätälöinti.
Ideoita niin uusille kuin kokeneillekin käyttäjille
Oppaassa on paljon hyödyllistä asiaa uuden järjestelmän hankkijoille.
Ja vaikka sinulla olisikin jo järjestelmä, johon olet tyytyväinen, opas kannattaa silti lukea. Saatat saada uusia ideoita, kuinka järjestelmääsi voisi hyödyntää entistäkin paremmin.
Esimerkiksi työvaiheiden ja projektien seurannan saa suhteellisen helposti lisättyä työajanseurantajärjestelmään. Myös läsnäoloseurannasta, eli siitä, että näkee missä työntekijät ovat, voi olla apua bisneksen pyörittämisessä.
Deltabitin järjestelmässä työajanseuranta on vielä naitettu kulunvalvonnan kanssa. Jos sinulta löytyy ohjelmamme, niin ei muuta kuin Deltabit Dooris oven pieleen ja kulkeminen helpottuu.
Tässä vielä linkki oppaaseen, kannattaa lukea:
Työajanseurantajärjestelmän hankintaopas.
Jos et jaksa lukea opasta, ei se mitään. Voimme auttaa myös muuten.
Soita tai laita sähköpostia, niin saat koko osaamisemme käyttöösi.
Ovien ja lukkojen hallinta ja valvonta ovat arkinen asia, joka yleensä hoidetaan samalla tavalla kuin se on aina hoidettu, eli jalkatyöllä tai ei mitenkään.
Tietokoneella hoidettavalla ovivalvonnalla saat apua moniin tavallisiin oviongelmiin. Tässä muutamia esimerkkejä tilanteista, joihin olet saattanut joutua.
Pidättekö ulko-ovianne lukittuna?
Mitä teette, jos ovikello soi tai joku on tulossa tapaamiseen?
Onko teillä ovenavausvastaava?
Vai lompsiiko ovea lähin henkilö avamaan oven? Tai ensin selvitetään, kuka odottaa vierasta ja sitten hän singahtaa ovelle?
Miten tiedät, että ovet ovat lukittu?
Säännöllisesti kokeilemalla? Luottamalla tuuriin?
Parhailla nykyaikaisilla kulunvalvontajärjestelmillä (kuten Deltabit Gatekeeperillä) sekä ovien etävalvonta että ovien etäohjaus hoituu suoraan työpisteestäsi ilman, että sinun tarvitsee lähteä paikan päälle. Tekniikan avulla säästät aikaasi ja samalla turvallisuus lisääntyy.
Ovivalvonta – lukkojen ja ovien tilan seuranta
Ovivalvonta tarkoittaa yleensä lukkojen tilan seurantaa, eli ovatko lukot kiinni vai auki. Usein siihen liitetään myös ovien tilan seuranta. Näistä tiedoista saadaan jo neljä erilaista yhdistelmää:
Ovi ja lukko kiinni
Ovi ja lukko auki
Ovi kiinni ja lukko auki
Ovi auki ja lukko kiinni
Toisinaan ovi on jaettu kahtia pääoveen ja ns. vasikkaoveen. Tällöin samassa paikassa pitää seurata kahden oven tilaa ja yhdistelmiä tulee entistäkin enemmän.
Tiedot näytetään keskitetysti tietokoneen avulla, jotta valvonta on mahdollisimman helppoa. Visuaalisessa näkymässä ovien ja lukkojen tila näkyy graafisina kuvina. Siinä mahdolliset ongelmat näkyvät yhdellä vilkaisulla ja niihin on helppo reagoida.
Lukkojen valvonta releiden kautta
Verkkopohjaisella ovivalvonnalla näet koko ajan lukkojen tilan. Esimerkiksi Deltabit Dooris tarvitsee tavallisen sähkölukon toimiakseen. Se ohjaa lukkoa auki ja kiinni releiden välityksellä. Samalla Dooris voi päätellä releen tilasta lukon aukiolotilanteen. Deltabit Dooris välittää tiedon keskitetylle palvelimelle, josta sitä sitä voidaan tarkkailla valvontaohjelmalla.
Pelkällä lukon tilan valvonnalla pääsee jo pitkälle. Lukkojen valvonnan etuna on, että se tulee järjestelmän mukana kuin itsestään sähkölukon ansiosta.
Ovien valvonta tilatietoantureilla
Ovien aukiolon valvonta vaati hieman lisätyötä. Ovien valvonta vaatii erillisiä tunnistimia, jotka asennetaan pareina oveen ja karmiin. Näinä tilatietoantureina käytetään usein magneettikytkimiä, jotka liitetään ohjausyksikön tilatietoliityntöihin.
Tunnistinten avulla järjestelmä tietää valittömästi, kun ovi avataan tai suljetaan. Kun ovi avataan, yhteys anturiparin välillä katkeaa ja kun ovi suljetaan, yhteys palaa.
Näitä tunnistimia käytetään yleisesti myös murtohälytysjärjestelmissä. Jos rakennuksessa käytetään murtohälytintä, voi hyvinkin olla, että ovissa on jo ovivalvonnan tarvitsemat anturit.
Etäohjaus – ovien (eli lukkojen) aukaisu tietokoneelta
Kun käytössäsi on verkkopohjainen kulunvalvontajärjestelmä kuten Deltabit Gatekeeper, voit käyttää sitä myös lukkojen avaamiseen etänä. Näin säästät aikaa ja jalkojasi, kun ovelle ei tarvitse mennä joka kerta erikseen.
Jos ovessa kaksi lukkoa, kuten käyttölukko ja turvalukko, niin ohjaus ohjaa molempia samalla lailla. Jos ohjaat lukon auki, molemmat lukot aukeavat.
Lukkoja voi etäohjata monella eri tavalla. Tässä ne tavallisimmat tavat.
1. Kerta-aukaisu (tai -sulku)
2. Toistaiseksi auki tai kiinni
3. Ajastetusti auki tai kiinni
Käydään seuraavaksi läpi tarkemmin, kuinka nämä toimivat ja mihin niitä voi käyttää.
1. Kerta-aukaisu hetkeksi
Kertaohjaus on yleisin tapa hallita lukkoa. Se tarkoittaa, että ovelle lähetetään avaussignaali, joka avaa lukon hetkeksi. Avausaika on sama, kuin jos lukko avataan kulunvalvontatunnistimelta.
Tätä käytetään normaalisti kun henkilö, jolla ei ole kulkuoikeuksia tai -tunnistetta halutaan päästää sisään. Hän voi olla esimerkiksi vieras, tavarantoimittaja tai vaikka uusi työntekijä ensimmäisenä päivänä. Tai työntekijä, joka on jättänyt kulkulätkänsä kotiin. (Onneksi sormenjälkeä käytettäessa sitä ei pääse tapahtumaan.)
Lukon voi ohjata etänä myös kiinni hetkeksi. Niitä tilanteita ei tosin usein satu, juuri nyt ei tule mieleen yhtään. Mutta jos keksit, niin käytä sitä ihmeessä!
2. Lukko auki tai kiinni toistaiseksi
Toiseksi yleisin tapa ohjata lukkoa on avata tai sulkea se toistaiseksi. Se tarkoittaa, että lukko pysyy auki tai kiinni kunnes sitä ohjataan seuraavan kerran ”normaalisti” eli joko etänä, ajastetusti tai ovella olevalla kulunvalvontatunnistimella sisään tai ulos kulkiessa.
Seuraavan ohjauskomennon myötä etäohjaus nollautuu ja järjestelmä palaa normaalien ohjausmäärittelyjen piiriin. Jos määrittelyjä lukon ohjaukseen ei ole tehty, niin lukko jää turvallisesti kiinni.
Missä tilanteissa lukkoa ohjataan toistaiseksi auki tai kiinni? No, vaikka kun
ovesta kuljetaan edestakaisin useita kertoja esimerkiksi tavaroita sisään kannettaessa
lukko on auki päiväsaikaan ja väki haluaa pitää kunnon kahvitauon vaikka oikein täytekakun kera
3. Lukko auki tai kiinni halutuksi ajaksi
Viimeisenä vaihtoehtona lukon voi asettaa etukäteen menemään auki tai kiinni haluttuna aikana halutun pituiseksi ajaksi. Sekä alku- että loppuaika määritellään minuutin tarkkuudella, joten ajan saa määritettyä tarkasti.
Tätä mallia voi käyttää esimerkiksi kun yritykseenne on illalla tulossa ryhmä vieraita ja heidän saapumisensa ajan oven halutaan olevan avattavissa, jotta sitä ei tarvitse erikseen avata jokaiselle tulijalle. Tai samalla toiminnolla voit avata myymälän lukon joka päivä aukioloajaksi, jos et halua tehdä sitä jostakin syystä tehdä automaattiajastuksella.
Valvo muita kriittisiä tietoja tilatiedoilla
Ovivalvontanäkymää voi käyttää myös muuhun, kuin pelkkien ovien ja lukkojen tilan valvomiseen. Kosteus, lämpötila, paine – mahdollisuuksia on tolkuttoman paljon.
Onko huoneen lämpötila riittävä? Onko kosteus hallinnassa? Onko lattialla tavaraa? Tilatiedoilla saadaan näkyvyys kriittisiin tietoihin yhdessä näkymässä.
Teknisesti toteutus on sama kuin ovien tilatiedoilla. Deltabit Dooriksen ohjausyksikössä on kokonaiset 13 paikkaa erilaisille tilatiedoille. Jokaiselle tilatiedolle voi määrittää kaksi tilaa, joilla on oma symbolinsa.
Saman tilatiedon kahta eri tilaa esittävät symbolit voivat esimerkiksi olla samat, mutta ne voi erotella toisistaan värin avulla. Näin poikkeukselliset tilanteet erottuvat selkeästi kokonaiskuvasta.
Ovivalvonta on monipuolinen työkalu päivittäiseen käyttöön. Saat lukon hallinnan ja valvonnan käyttöösi hyvin pienellä vaivalla. Myös oven tilatietojen lisäys onnistuu kätevästi Deltabit Dooriksen asennuksen yhteydessä.
Oviin liittyvien tietojen lisäksi Deltabit Gatekeeper taipuu virittelemällä todella moneen käyttöön. Kunhan anturista saa reletiedot, niin lopun pitäisi olla helppoa.
Deltabit Gatekeeperistä löytyy paukkuja ja siksi haluaisimme, että siitä otettaisiin kaikki irti. Jos sinulla on idea ja mietiskelet onnistuisiko sen toteuttaminen, neuvomme sinua mielellämme!
Sähköposti: info@deltabit.fi
Puhelin: 010 8358500
Voit lukea lisää Deltabit Gatekeeper -kulunvalvontajärjestelmästä täältä: